Beisbòl

Beisbòl ta un wega di bala ku bate, ku ta wòrdu hungá entre dos ekipo di kada un nuebe hungadó ku ta tuma turno di bati i filia.

E ofensa ta hasi atempto di skor kareda dor di bati e bala ku ta keda tirá pa e picher ku un bate ku ta wòrdu di swing ku un bate dor di e bateador i despues kore kontra di oloshi pasa 4 base; primera, segunda, tersera i home plate. Un kareda ta keda hinká ora un hungadó pasa na tur base i yega bek na home plate.

Hungadónan ku ta den e ekipo ku ta bati ta tuma turno pa bati kontra di e picher di e ekipo ku ta filia. E picher aki ta purba na preveni kareda dor di out batedonan den diferente manera. Un hungadó ku ta den e ekipo ku ta na bate i a yega base safe, por purba di roba base ora ku un kolega den su ekipo ta na bate. E ekiponan ta kambia entre bati i filia ora ku e ekipo ku ta filia saka tres out. Un inning ta ensera ku kada ekipo a bini na bate kada biaha, kuminsando ku e ekipo di bishita. Un wega ta ensera lo maksimo nuebe inning i e ekipo ku na final tin mas kareda empuha, ta sali e ekipo ganadó. 

Un evolushon di weganan di bala ku bate mas bieu, un vershon mas kurú di beisbòl tabata wòrdu praktiká na Inglatera meimei di siglo 18. E wega aki a keda hibá Merka pa imigrantenan, unda e vershon mas moderno a keda desaroyá. Na final di siglo 19 kaba, beisbòl tabata un deporte renombrá na Merka. Aworaki beisbòl ta hopi popular na Nort Amerika, partinan di Amerika Sentral i Sur Amérika, den region di Karibe i Sur Asia.

Na Merka i Canada ekiponan profeshonal den Major League Baseball (MLB) ta dividí den e National League (NL) i e American League (AL), kada un ku tres divishon: Ost, West i Sentral. E kampion di e liga mayó aki ta determiná pa medio di playoff ku ta kulmina den e World Series. E manera di hunga ki ta similarmente partí na Hapon den e Central League i e Pacific League i na Cuba den e West League i East League.

 Teritorio karibense di Reino Hulandes 
Beisbòl ta un deporte hopi popular i importante na Aruba i Kòrsou. Kòrsou a produsí su promé hungadó den liga mayó, Hensley Meulens, na aña 1989. E tin un hungadó den liga major pa kada 21.000 habitante. Kompará ku Republika Dominikano (1 pa kada 125.000 habitante) i Merka (1 pa kada 503.000), esaki ta algu hopi uniko i eksepshonal.
Peloteronan popular ku (t)a hunga den eksterior ta inkluí:
 20px|border - Sharnol Adriana
 20px|border - Ozzie Albus
 20px|border - Wladimir Balentien
 20px|border - Roger Bernadina
 20px|border - Gianison Boekhoudt
 20px|border - Xander Bogaerts
 20px|border - Yurendell DeCaster
 20px|border - Radhames Dijkhoff
 20px|border - Shawn Duinkerk
 20px|border - Bryan Engelhardt
 20px|border - Gregory Gustina
 20px|border - Chairon Isenia
 20px|border - Jonatan Isenia
 20px|border - Kenley Jansen
 20px|border - Chicho Jesurun
 20px|border - Andruw Jones
 20px|border - Jair Jurrjens
 20px|border - Eugene Kingsale
 20px|border - Raily Legito
 20px|border - Calvin Maduro
 20px|border - Edsel Martis
 20px|border - Shairon Martis
 20px|border - Hensley Meulens
 20px|border - Dennis Neuman
 20px|border - Sydney Ponson
 20px|border - Jurickson Profar
 20px|border - Dashenko Ricardo
 20px|border - Jonathan Schoop
 20px|border - Sharlon Schoop
 20px|border - Andrelton Simmons
 20px|border - Randall Simon
 20px|border - Curt Smith
 20px|border - Hainley Statia
 20px|border - J. C. Sulbaran
 20px|border - Chadwick Tromp

Category:Beisbòl